GORAKHPUR: फोरलेन पर एक्टिव बदमाशों ने सरिया लूटने के लिए ट्रक ड्राइवर का मर्डर किया था. गोरखपुर से लूटा गया ट्रक लावारिस हाल गोंडा के पास बरामद हुआ. सरिया गायब होने से लूट की संभावना सही निकली. टोल प्लाजा पर लगे सीसीटीवी कैमरों की फुटेज खंगालकर पुलिस ने बदमाशों तक पहुंचने की कोशिश शुरू कर दी है. ट्रक में सवार तीन बदमाशों की फुटेज पुलिस को मिली है. तेनुआ टोल प्लाजा पर दो और बस्ती जिले के टोल प्लाजा पर एक व्यक्ति का चेहरा साफ नजर आने से पुलिस का हौसला बढ़ गया है. पुलिस अधिकारियों का कहना है कि जल्द हाइवे पर हत्या कर लूट करने वाले गैंग के सदस्यों को अरेस्ट कर ि1लया जाएगा.